William fitz Duncan selv synes å ha blitt anerkjent som etterfølger til kongene Aleksander I av Skottland og David I i deler av deres regimer. Da David Is sønn Henry ble myndig på 1130-tallet ble William fitz Duncan erstattet som arving til tronen av Henry Til gjengjeld synes han å ha blitt kompensert med de omfattende landområdene til Óengus av Moray, mormaer av Moray, barnebarn av kong Lulach, som ble drept i kamp mot kong David Is hærfører, en eldre angelsakser ved navn Edward Siwardsson. Da William døde i 1147 ble hans store landområder i sør gitt videre til hans sønn med Alice de Rumilly, William av Egremont, mens kongen beholdt Moray.